**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Budai Campus Igazgatóság
Entz Ferenc Könyvtár és Levéltár

levéltáros**

munkakör betöltésére.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** Teljes munkaidő

**A munkavégzés helye:** 1118 Budapest, Ménesi út 44.

**A munkakörbe tartozó, illetve a vezetői megbízással járó lényeges feladatok:**

Felelős a Levéltár szakmai tevékenységéért. Elvégzi a Budai Campus – és jogelőd intézményei – működése során keletkezett maradandó értékű iratok begyűjtését, rendezését, nyilvántartását és kutathatóvá tételét, valamint megőrzését. Ellátja a Budai Campus szervezeti egységeiben az irattárak ellenőrzését, felülvizsgálja a selejtezéseket. Tájékoztató-, kutató- és ügyfélszolgálati feladatotokat lát el, tudományos (intézmény- és egyetemtörténeti) kutatómunkát végez. Részt vesz a muzeális dokumentumok őrzésében, szolgáltatásában, és revíziójában. Levéltári pályázatokat készít. Részt vesz a használók képzésében, az intézmény közművelődési tevékenysége keretében programok szervezésében, lebonyolításában. Aktív szerepet vállal szakmai szervezetek munkájában. Részt vesz az Entz Ferenc Könyvtár és Levéltár minőségirányítási tevékenységében.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, történelem vagy levéltár szakon,
* Minimum 2 év levéltárban szerzett szakmai tapasztalat.
* Magyar állampolgárság.
* Cselekvőképesség, büntetlen előélet.

**A pályázat elbírálásánál előnyt jelent:**

* Levéltáros egyetemi végzettség.
* Elektronikus iratkezeléssel kapcsolatos ismeretek.
* Valamely világnyelvből középfokú C típusú nyelvvizsga, társalgási szintű nyelvtudás.
* Széleskörű számítástechnikai ismeretek.

**Elvárt kompetenciák:**

* Jó problémamegoldó képesség,
* Önálló munkavégzés képessége,
* Precizitás,
* Megbízhatóság, terhelhetőség,
* Jó írásbeli, szóbeli kommunikációs és prezentációs készség,

**A pályázat részeként benyújtandó iratok, igazolások:**

* A pályázó szakmai tevékenységét tartalmazó részletes önéletrajz.
* Iskolai végzettséget, szakképzettséget tanúsító oklevelek és bizonyítványok másolata (amennyiben a pályázó végzettségét illetően idegen nyelvű okirattal rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központja honlapján található).
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el.
* A pályázó nyilatkozata arra vonatkozóan, hogy a pályázati anyagát a pályázati eljárásban részt vevők megismerhetik.
* Minden olyan okirat, amelyet a pályázó a pályázat elbírálása szempontjából fontosnak tart.

**A munkakör betölthetőségének időpontja:** A munkakör a pályázatok elbírálását követően azonnal betölthető.

**A pályázat benyújtásának határideje:** 2019. január 20.

A pályázati kiírással kapcsolatosan további információt Dr. Megyeriné Viola Andrea, az Entz Ferenc Könyvtár és Levéltár vezetője nyújt, a +36-1-305-7586-os telefonszámon.

**A pályázatok benyújtásának módja:**

* Elektronikus úton Humánerőforrás Csoport részére a bci.human@szie.hu E-mail címen keresztül

**A pályázat elbírálásának módja, rendje:**

A SZIE Foglalkoztatási Követelményrendszere szerint. Az illetmény megállapítása megegyezés alapján történik, a "Közalkalmazottak jogállásáról szóló" 1992. évi XXXIII. törvényre rendelkezéseit figyelembe véve.

**A pályázat elbírálásának határideje:** 2019. február 19.

**A pályázati kiírás további közzétételének helye, ideje:**

* Szent István Egyetem hivatalos honlapja - 2018. december 20.

**A munkáltatóval kapcsolatos egyéb lényeges információ:**

A munkáltató fenntartja a jogot a pályázat visszavonására.

**A munkáltatóval kapcsolatban további információt a www.szie.hu honlapon szerezhet.**